LT
2023 1 16
Europos Sąjungos oficialusis leidinys
L 14/205
11 paveikslas Metano analizės su NMC sistemos schema
A.2.1.5.
11 paveikslo komponentai NMC
Metano atskyriklis
Skirtas visiems angliavandeniliams, išskyrus metaną, oksiduoti.
HC Šildomas liepsnos jonizacinis detektorius (HFID) arba liepsnos jonizacinis detektorius (FID), skirtas HC ir CH4 koncentracijoms matuoti.
Turi būti užtikrinama 453–473 K HFID temperatūra (180–200 °C).
V1
selektoriaus vožtuvas
Skirta nulinės vertės nustatymo ir patikros dujoms pasirinkti.
R
slėgio reguliatorius
Skirtas slėgiui ėminių ėmimo linijoje ir srautui į HFID reguliuoti.
A.2.2.
Skiedimo ir kietųjų dalelių ėminių ėmimo sistema
A.2.2.1.
Dalies srauto sistemos aprašas Aprašoma skiedimo sistema, pagrįsta dalies išmetamųjų teršalų srauto skiedimu.
Išmetamųjų teršalų srauto padalijimas ir vėlesnis skiedimo procesas gali būti atliekamas skirtingų tipų skiedimo sistemose.
Norint vėliau surinkti kietąsias daleles, visas praskiestų išmetamųjų dujų srautas arba tik jo dalis leidžiami į kietųjų dalelių ėminių ėmimo sistemą.
Pirmasis metodas vadinamas viso ėminio ėmimo tipu, antrasis metodas – dalies ėminio ėmimo tipu.
Skiedimo santykio skaičiavimas priklauso nuo taikomos sistemos tipo.
Naudojant viso ėminio ėmimo sistemą, kaip parodyta 12 paveiksle, nepraskiestos išmetamosios dujos tiekiamos iš išmetimo vamzdžio (EP) į skiedimo tunelį (DT) per ėminių ėmimo zondą (SP) ir tiekimo vamzdį (TT).
Visas tuneliu tekantis srautas reguliuojamas srauto reguliatoriumi FC2 ir kietųjų dalelių ėminių ėmimo sistemos ėminio ėmimo siurbliu (P) (žr. 16 pav.).
Skiedimo srautas reguliuojamas srauto reguliatoriumi FC1, kuriame kaip valdymo signalus išmetamųjų dujų srautui suskirstyti į norimas dalis galima naudoti qmew arba qmaw ir qmf.
Ėminių srautas į DT yra lygus skirtumui tarp viso srauto ir skiedimo srauto.
Skiedimo srautas matuojamas srauto matavimo įtaisu FM1, visas srautas – kietųjų dalelių ėminių ėmimo sistemos srauto matavimo įtaisu FM3 (žr. 16 pav.).
Skiedimo santykis apskaičiuojamas pagal šiuos du srautus.